Անվան այլ կիրառումների համար տե՛ս՝ Խաղաղության կամուրջ (այլ կիրառումներ)

**Խաղաղության կամուրջ** (անգլ.՝ Peace Bridge), հետիոտնային կամուրջ Կանադայի Ալբերտա նահանգի Կալգարի քաղաքում՝ Բոու գետի վրա։ Նախագծել է իսպանացի ճարտարապետ Սանտիագո Կալատրավան։ Բացվել է 2012 թվականի մարտի 24-ին։ Կամրջի հայտնի մականունն՝ «Մատների թակարդ կամուրջ»՝ պայմանավորված չինական մատների թակարդ գլուխկոտրուկի հետ ունեցած արտաքին նմանության։

Կամուրջը կառուցվել է Կալգարի քաղաքի կողմից՝ միացնելու Բոու գետի հարավային արահետը և քաղաքի կենտրոնը Բոու գետի հյուսիսային արահետին և Սանիսայդ համայնքին։ Կամուրջը նախագծվել է աշխատանքի գնացող-եկող, Կալգարիի արահետներն օգտագործող մարդկանց համար հարմարավետություն ապահովելու համար։ Ամեն օր կամրջից օգտվում է 6000 մարդ։ 2012 թվականին կամուրջն ընդգրկվել է 10 լավագույն ճարտարապետական և 10 լավագույն հանրային տարածք նախագծերի մեջ։

Պատմություն
-----------

2008 թվականի սեպտեմբերի 8-ին Կալգարի քաղաքային խորհուրդը հավանություն տվեց LPT2008-49 զեկույցին, որի համաձայն սահմանվում էր 25 միլիոն դոլար՝ կառուցելու հետիոտնային 2 կամուրջ Բոու գետի վրա՝ մեկը Prince's Island այգու արևմտյան հատվածում, մյուսը՝ St. George's Island-ի արևմտյան հատվածում։ Վարչակազմը որոշում է ընդունվել կառուցել մեկ կամուրջ և մշակել հայեցակարգ երկրորդ Կամրջի համար[*փա՞ստ*]:

Կամրջի շինարարությունը սկսվել է 2010 թվականի մարտին։ Կամրջի վայրից անմիջապես կառուցվել է ժամանակավոր կառույց, որը ծառայել է որպես կամրջի հավաքման վայր, նախքան այն իր վերջնական վայր տեղափոխելը։

Խողովակային կամուրջը արտադրվել է Իսպանիայում և առաքվել Կալգարի։ Կամրջի մասերը միացվել են 2010 թվականի աշնանը, և կամուրջը Բոու գետի վրա տեղադրվել է 2011 թվականին։

Ընթացիկ զոդման ստուգման ժամանակ հայտնաբերվել է, որ մի քանի զոդումներ չեն համապատասխանում որակի չափանիշներին։ Արդյունքում, քաղաքապետարանը վարձել է անկախ փորձաքննություն իրականացնող ընկերություն, Իսպանիայում ավարտված զոդումներն ավելի մանրակրկիտ ստուգելու համար։ Հավելյալ ստուգումները, պողպատե աշխատանքի գեղագիտական ազդանշանները, զոդման վերանորոգման և վնասված բետոնե սալերի հետ կապված բոլոր հարցերը հանգեցրին կամրջի բացման ուշացմանը։

Նախատեսվում էր կամուրջը բացել 2010 թվականի աշնանը, սակայն հանրության համար այն բացվեց 2012 թվականի մարտի 24-ին։

Կանադայի 150-րդ տարեդարձը նշելու համար 2017 թվականի հունիսի 26-ին Կալգարիի Խաղաղության կամրջի վրա մեկ օրով տեղադրվեց RedBall ծրագիրը։

Դիզայն
------

Դիզայնի համար հետևել են խիստ պահանջներին. ջրի մեջ ոչ մի ծովապատնեշ (էկոլոգիական հետքի նվազեցման նպատակով) և սահմանափակված բարձրություն։

Կամուրջը նաև մշակված է՝

* Դիմակայելու Կալգարիի 100 տարին մեկ տեղի ունեցող ջրհեղեղին
* Առնվազն 75 տարվա կյանք
* Ազատ մուտք բոլոր տիպի շարժունակ մարդկանց համար
* Ապահովել հարմարավետություն և անվտանգություն լուսավորության միջոցով

Կամուրջը Կալատրավայի նախորդ նմուշներից է, որոնք սովորաբար ասիմետրիկ ձևեր են՝ բարձր խարիսխներով։ Այլ ոչ-տիպիկ տարր է գույնը. Կալատրավայի նախագծերի մեծ մասը սպիտակ են, «Խաղաղության կամուրջը» հատկանշվում է կարմիր և սպիտակ, ինչպես Կանադայի դրոշի և Կալգարի դրոշի դեպքում։

Հատկություններ
* Պարուրաձև պողպատե կառույց ապակե տանիքով (850 մետր-տոննա պողպատ)
* 6.3 մետր լայնություն՝ շրջանում այլ հետիոտնային կամուրջների կրկնակի լայնություն
* Առանձնացված հեծանվային և հետիոտնային երթևեկություն
* Գիշերային լուսավորություն

Օգտագործված նյութեր
* պողպատե կամարներ
* Երկաթբետոնե կամարակալ և տախտակամած

Չափեր
* Սյունամեջերի երկարություն՝ խողովակաշար 126 մետր
* Ընդհանուր երկարություն՝ 130.6 մետր
* Ընդհանուր լայնություն՝ 8 մետր
* Ընդհանուր բարձրություն՝ 5.85 մետր
* Ներքին լայնություն՝ 6.2 մետր հետիոտների համար 2.5 մետր հեծանվորդների համար

### Արժեք

2012 թվականի փետրվար ամսվա դրությամբ մոտավոր ծախսերը եղել են՝

* Շինարարություն՝ 17995 միլիոն դոլար
* Ճարտարապետական և կառուցվածքային նախագծում, մասնագիտացված ինժեներական և որակի ապահովում՝ 3.9 միլիոն դոլար
* Ծրագրի կառավարում և կանխարգելում՝ 2.6 միլիոն դոլար

Պատկերասրահ
-----------

* Ժամանակավոր կամրջի աշխատանքներն ավարտվել են 2010 թվականի հունիսինԺամանակավոր կամրջի աշխատանքներն ավարտվել են 2010 թվականի հունիսին
* 
* 
* Կամրջի ներսում տեղադրվել է Red Ball նախագիծը, հունիսի 26, 2017Կամրջի ներսում տեղադրվել է Red Ball նախագիծը, հունիսի 26, 2017
*

Ծանոթագրություններ
------------------

1. ↑  "Արխիվացված պատճենը". Արխիվացված է the original 2017 թ․ նոյեմբերի 12-ին. Retrieved 2017 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑
3. ↑
4. ↑  LPT2008-49
5. ↑  CBC News (2010 թ․ հոկտեմբերի 6). "Peace Bridge pieces come together". Retrieved 2010 թ․ հոկտեմբերի 6.
6. ↑  The City of Calgary. "Peace Bridge project page". Արխիվացված է the original 2012 թ․ փետրվարի 22-ին. Retrieved 2017 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  The City of Calgary (2011 թ․ ապրիլի 1). "Pedestrian bridge delayed news release". Արխիվացված է the original 2012 թ․ հուլիսի 14-ին. Retrieved 2017 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  Calgary Herald (2012 թ․ փետրվարի 21). "Cost overruns forecast for Peace Bridge project, estimates reveal" (PDF).(չաշխատող հղում)
9. ↑  CBC News (2011 թ․ ապրիլի 1). "Peace Bridge plagued by further delays".
10. ↑  CBC News (2012 թ․ փետրվարի 1). "Calgary Peace Bridge delayed, again".
11. ↑  CBC. "Peace Bridge party kicks off grand opening". Retrieved 2012 թ․ մարտի 25.
12. ↑
13. ↑  World Architecture News (2009 թ․ օգոստոսի 9). "A stretch for Calatrava". Արխիվացված է the original 2009 թ․ օգոստոսի 13-ին. Retrieved 2009 թ․ սեպտեմբերի 12. `{{cite web}}`: Unknown parameter `|dead-url=` ignored (`|url-status=` suggested) (help)
14. ↑  "Արխիվացված պատճենը". Արխիվացված է the original 2012 թ․ փետրվարի 22-ին. Retrieved 2017 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)
15. ↑